CELEX: 62018TN0052
Language: sk
Date: 2018-01-30 00:00:00
Title: Vec T-52/18: Žaloba podaná 30. januára 2018 – Teollisuuden Voima/Komisia

26.3.2018   
            
            
               SK
            
            
               Úradný vestník Európskej únie
            
            
               C 112/39
            
         Žaloba podaná 30. januára 2018 – Teollisuuden Voima/Komisia
   (Vec T-52/18)
   (2018/C 112/50)
   Jazyk konania: angličtina
   
      Účastníci konania
   
   
      Žalobkyňa: Teollisuuden Voima Oyj (Eurajoki, Fínsko) (v zastúpení: M. Powell, solicitor, Y. Utzschneider a K. Struckmann, lawyers)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Komisie C(2017)3777 final z 29. mája 2017, ktorým vyhlásila za zlučiteľnú s vnútorným trhom a Dohodou EHP koncentráciu týkajúcu sa nadobudnutia podniku New NP spoločnosťou EDF (Vec M.7764 – EDF/Areva reactor business) (Ú. v. EÚ, C 377, 2017, s. 5); a
            
         
               —
            
            
               zaviazal Komisiu, aby žalobkyni nahradila trovy tohto konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza tri žalobné dôvody.
   
               1.
            
            
               Prvý žalobný dôvod založený na zjavne nesprávnych posúdeniach, ku ktorým došlo v napadnutom rozhodnutí, v súvislosti s definíciou trhu s palivovými článkami pre jadrové elektrárne.
               
                           —
                        
                        
                           V dôsledku týchto nesprávnych posúdení sa v napadnutom rozhodnutí údajne dospelo k nesprávnemu záveru, že v rámci trhu palivových článkov určených pre typ tlakovodných reaktorov neexistuje nijaký osobitný trh palivových článkov určených pre typ európskeho tlakovodného reaktora. Vzhľadom na chyby, ku ktorým došlo pri definícii trhu, napadnuté rozhodnutie neanalyzovalo účinky nadobudnutia podniku s jadrovými reaktormi skupiny Areva spoločnosťou EDF (ďalej len „transakcia“) na tomto užšom trhu výrobkov.
                        
                     
                           —
                        
                        
                           Navyše pri vecnom preskúmaní širšieho trhu s palivovými článkami určenými pre tlakovodné reaktory došlo k ďalším neprávny posúdeniam.
                        
                     
         
               2.
            
            
               Druhý žalobný dôvod založený na zjavne nesprávnych posúdeniach, ku ktorým došlo v napadnutom rozhodnutí, v súvislosti s definíciou trhu so službami v jadrovej oblasti.
               
                           —
                        
                        
                           V dôsledku týchto nesprávnych posúdení sa v napadnutom rozhodnutí dospelo k nesprávnemu záveru, že v rámci trhu so službami v jadrovej oblasti určenými pre existujúce nuclear steam supply systems (zariadenia na výrobu pary, ďalej len „NSSS“), neexistuje samostatný trh s týmito službami určenými pre európske tlakovodné reaktory. Vzhľadom na nesprávne posúdenia, ku ktorým došlo pri definícii trhu, napadnuté rozhodnutie neanalyzovalo účinky transakcie na tomto užšom trhu výrobkov.
                        
                     
                           —
                        
                        
                           Navyše pri vecnom preskúmaní širšieho trhu so službami v jadrovej oblasti určenými pre existujúce NSSS došlo k ďalším nesprávnym posúdeniam.
                        
                     
         
               3.
            
            
               Tretí žalobný dôvod založený na zjavne nesprávnych posúdeniach, ku ktorým došlo v napadnutom rozhodnutí v súvislosti s definíciou nadväzujúceho geografického trhu s výrobou a veľkoobchodným predajom elektrickej energie.
            
         Táto nespráva definícia geografického trhu je dôvodom ďalších nesprávnych posúdení účinkov transakcie.